CELEX: 32004R1386
Language: lv
Date: 2004-07-26
Title: Padomes Regula (EK) Nr. 1386/2004 (2004. gada 26. jūlijs), ar ko groza Komisijas Lēmumu 2002/602/EOTK par to, kā piemērot dažus ierobežojumus attiecībā uz konkrētu tērauda ražojumu importu no Krievijas Federācijas

31.7.2004   
            
            
               LV
            
            
               Eiropas Savienības Oficiālais Vēstnesis
            
            
               L 255/1
            
         PADOMES REGULA (EK) Nr. 1386/2004
   (2004. gada 26. jūlijs),
   ar ko groza Komisijas Lēmumu 2002/602/EOTK par to, kā piemērot dažus ierobežojumus attiecībā uz konkrētu tērauda ražojumu importu no Krievijas Federācijas
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 133. pantu,
   ņemot vērā Komisijas priekšlikumu,
   tā kā:
   
               (1)
            
            
               Partnerības un sadarbības nolīgums, ar ko izveido partnerību starp Eiropas Kopienām un to dalībvalstīm, no vienas puses, un Krievijas Federāciju, no otras puses (1), stājās spēkā 1997. gada 1. decembrī.
            
         
               (2)
            
            
               Partnerības un sadarbības nolīguma 21. pants paredz to, ka Eiropas Ogļu un tērauda kopienas (še turpmāk – “EOTK”) ražojumu tirdzniecība būtu jāreglamentē ar minētā nolīguma III sadaļu, izņemot tā 15. pantu, kā arī ar nolīguma noteikumiem par kvantitatīvajiem pasākumiem saistībā ar EOTK tērauda ražojumu apmaiņu.
            
         
               (3)
            
            
               EOTK un Krievijas Federācijas valdība 2002. gada 9. jūlijā noslēdza Nolīgumu par dažu tērauda ražojumu tirdzniecību (2) (še turpmāk - “Nolīgums”), kas EOTK vārdā ir apstiprināts ar Komisijas Lēmumu 2002/603/EOTK (3).
            
         
               (4)
            
            
               EOTK Līguma termiņš beidzās 2002. gada 23. jūlijā, un Eiropas Kopiena pārņēma visas EOTK uzņemtās tiesības un pienākumus.
            
         
               (5)
            
            
               Puses saskaņā ar Nolīguma 10. panta 2. punktu vienojās par to, ka tas ir jāpagarina un ka visas Pušu tiesības un pienākumi ir jāsaglabā pēc minētā termiņa beigām.
            
         
               (6)
            
            
               Puses apspriedās atbilstīgi Nolīguma 2. panta 4. punktam un, lai ņemtu vērā Eiropas Savienības paplašināšanos, vienojās palielināt Nolīguma II pielikumā noteiktos daudzuma limitus. Turklāt Puses vienojās palielināt daudzuma limitus saistībā ar Nolīguma deklarāciju Nr. 1 par to, ka Krievijas uzņēmēji izveido servisa centrus Eiropas Savienībā. Minētie palielinājumi ir bijuši tā jaunā nolīguma priekšmets, kas stājās spēkā tā parakstīšanas dienā (4).
            
         
               (7)
            
            
               Krievijas Federācijas valdība saskaņā ar Nolīguma 3. panta 3. punktu turklāt ir pieprasījusi katrai ražojumu grupai piešķirto daudzuma limitu robežās pārgrāmatot dažus daudzuma limitu apjomus, kas nav izmantoti 2003. gadā.
            
         
               (8)
            
            
               Attiecīgi būtu jāgroza Komisijas Lēmums 2002/602/EOTK (5),
            
         IR PIEŅĒMUSI ŠO REGULU.
   1. pants
   Lēmuma 2002/602/EOTK IV pielikumā 2004. gadam noteiktos daudzuma limitus aizstāj ar šīs regulas pielikumā norādītajiem daudzuma limitiem.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2004. gada 26. jūlijā
      
         
            Padomes vārdā —
         
         
            priekšsēdētājs
         
         B. BOT
      
   
   
      (1)  OV L 327, 28.11.1997., 3. lpp. Nolīgumā jaunākie grozījumi izdarīti ar EK un Krievijas Federācijas valdības nolīgumu (OV L 9, 15.1.2004., 22. lpp.).
   
      (2)  OV L 195, 24.7.2002., 55. lpp.
   
      (3)  OV L 195, 24.7.2002., 54. lpp.
   
      (4)  Skatīt šā Oficiālā Vēstneša 33 lpp.
   
      (5)  OV L 195, 24.7.2002., 38. lpp. Lēmumā jaunākie grozījumi izdarīti ar Komisijas Regulu (EK) Nr. 886/2004 (OV L 168, 1.5.2004., 14. lpp.).
   
      PIELIKUMS
      DAUDZUMA LIMITI, KAS MINĒTI 1. PANTĀ
      
                  Vienība: tonnas
               
            
                  Ražojumi
               
               
                  2004
               
            
                  SA. Plakanie velmējumi
               
            
                  SA1. Spoles
               
               
                  “310 767
               
            
                  SA1.a Pārvelmēšanai paredzētie karstie velmējumi ruļļos
               
               
                  558 839
               
            
                  SA2. Biezās plāksnes
               
               
                  143654
               
            
                  SA3. Cita veida plakanie velmējumi
               
               
                  250 148
               
            
                  SA4. Leģēti izstrādājumi
               
               
                  101 120
               
            
                  SA5. Leģētas quarto loksnes
               
               
                  22 208
               
            
                  SA6. Leģēti aukstie velmējumi un loksnes ar pārklājumu
               
               
                  97 561
               
            
                  SB. Garie velmējumi
               
            
                  SB1. Baļķi
               
               
                  31 440
               
            
                  SB2. Stieples stienīši
               
               
                  121 783
               
            
                  SB3. Citi garie velmējumi
               
               
                  232 102”
               
            
                  
                     Piezīme: SA un SB ir ražojumu kategorijas.
                  SA1 līdz SA6 un SB1 līdz SB3 ir ražojumu grupas.